CELEX: 62017CN0521
Language: sk
Date: 2017-09-01 00:00:00
Title: Vec C-521/17: Návrh na začatie prejudiciálneho konania, ktorý podal Tallinna Ringkonnakohus (Estónsko) 1. septembra 2017 – c.v. SNB-REACT a i./Deepak Mehta

13.11.2017   
            
            
               SK
            
            
               Úradný vestník Európskej únie
            
            
               C 382/34
            
         Návrh na začatie prejudiciálneho konania, ktorý podal Tallinna Ringkonnakohus (Estónsko) 1. septembra 2017 – c.v. SNB-REACT a i./Deepak Mehta
   (Vec C-521/17)
   (2017/C 382/41)
   Jazyk konania: estónčina
   
      Vnútroštátny súd, ktorý podal návrh na začatie prejudiciálneho konania
   
   Tallinna Ringkonnakohus
   
      Účastníci konania pred vnútroštátnym súdom
   
   
      Odvolateľka: c.v. SNB-REACT a i.
   
      Odporca: Deepak Mehta
   
      Prejudiciálne otázky
   
   
            
               1.
            
            
               Má sa článok 4 písm. c) smernice Európskeho parlamentu a Rady 2004/48/ES z 29. apríla 2004 o vymožiteľnosti práv duševného vlastníctva (1) vykladať v tom zmysle, že je povinnosťou členských štátov, aby organizácie kolektívnej správy práv autorov majiteľov ochranných známok uznali ako subjekty, ktoré sú aktívne legitimované podať vo vlastnom mene opravné prostriedky na ochranu práv majiteľov ochranných známok a podať vo vlastnom mene na súdoch žalobu na presadenie práv majiteľov ochranných známok?
            
         
            
               2.
            
            
               Majú sa články 12, 13 a 14 smernice 2000/31/ES Európskeho parlamentu a Rady z 8. júna 2000 o určitých právnych aspektoch služieb informačnej spoločnosti na vnútornom trhu, najmä o elektronickom obchode (smernica o elektronickom obchode) (2) vykladať v tom zmysle, že za poskytovateľa služieb v zmysle týchto ustanovení, na ktorého sa vzťahujú výnimky zo zodpovednosti, ktoré sú v nich upravené, treba považovať aj poskytovateľa služieb, ktorého služba spočíva v tom, že registruje adresy IP, a tým umožňuje ich anonymné prepojenie s doménami, ako aj prenájom týchto adries IP?
            
         
      (1)  Ú. v. EÚ L 157, 2004, s. 45; Mim. vyd. 17/002, s. 32.
   
      (2)  Ú. v. EÚ L 178, 2000, s. 1; Mim. vyd. 13/025, s. 399.